ইয়াৰ প্ৰায় ৫০ শতাংশ কৰ্মচাৰীৰ চাকৰি কৰ্তন কৰাৰ মাত্ৰ দুদিন পিছতে টুইটাৰে পুনৰ তেওঁলোকক ঘূৰাই মাতিছে। এলন মাস্কৰ টুইটাৰে এতিয়া বহু বৰ্খাস্ত কৰ্মচাৰীক তেওঁলোকৰ চাকৰিলৈ ঘূৰি আহিবলৈ মতা বুলি জানিব পৰা গৈছে।
দেওবাৰে প্ৰকাশিত এক প্ৰতিবেদন অনুসৰি যিসকলক ঘূৰি আহিবলৈ কোৱা হৈছিল তেওঁলোকৰ কিছুমানক "ভুলবশতঃ" ছাঁটাই কৰা বুলি জনোৱা হৈছে। সূত্ৰসমূহে প্ৰকাশ কৰিছে যে মেনেজমেণ্টে ভুলটো অনুভৱ কৰাৰ পিছত এইসকলক পুনৰ কামত যোগদান কৰিবলৈ কোৱা হৈছে।
লগতে পঢ়কঃ সাজু জুকাৰবাৰ্গ! টুইটাৰৰ পিছত এইবাৰ বৃহৎ সংখ্যক কৰ্মচাৰীক ছাঁটাই কৰিব মেটাই!
টেছলাৰ মুখ্য কাৰ্যবাহী বিষয়াগৰাকীয়ে কল্পনা কৰা অনুসৰি টুইটাৰৰ নতুন বৈশিষ্ট্যসমূহ প্ৰস্তুত কৰিবলৈ এই লোকসকলক প্ৰয়োজন বুলি অনুমান কৰা হৈছে।
কোম্পানীটোৱে ইয়াৰ ৫০ শতাংশ কৰ্মচাৰীক বৰ্খাস্ত কৰাৰ পিছতে এই বাতৰিটো আহিছে। বিভিন্ন মহলে মাস্কৰ গণ ছাঁটাইৰ সিদ্ধান্তক সমালোচনা কৰিছিল।
ছ'চিয়েল মিডিয়া কোম্পানীটোৰ কৰ্মচাৰীসকলৰ টুইটৰ পৰা জানিব পৰা গৈছে যে সামগ্ৰী আৰু অভিযান্ত্ৰিক বিভাগৰ কৰ্মচাৰীসকলৰ লগতে যোগাযোগ, কন্টেন্ট কিউৰেশ্যন, মানৱ অধিকাৰ আৰু মেচিন লাৰ্ণিং নীতিৰ দায়িত্বত থকা গোটসমূহক ছাঁটাই কৰা হৈছে।
মাস্কৰ টুইটাৰ অধিগ্ৰহণৰ পিছত ব্যয় হ্ৰাস কৰাৰ প্ৰচেষ্টাত এই সপ্তাহত প্ৰায় ৩,৭০০ কৰ্মচাৰীক ইমেইলযোগে বৰ্খাস্ত কৰা হৈছে।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
